6. tramvaju maršruts (Rīga)

6. tramvaju maršruts bija Rīgas sabiedriskā transporta tramvaju maršruts no 1951. līdz 2018. gadam. (līdz 1951. gadam maršrutam uz Juglu bija 12. numurs). Pirms maršruta slēgšanas tramvaji tajā kursēja no Ausekļa ielas līdz Juglai. Maršruta kopējais garums bija 22,118 km. Virziena Ausekļa iela — Jugla kopējais garums bija 11,240 km, bet virziena Jugla — Ausekļa iela kopējais garums bija 10,879 km.

6. tramvajs bija visvairāk izmantotais un arī visbiežāk kursējošais tramvaja maršruts Rīgā pirms 1. maršruta atjaunošanas, pārvadājot gandrīz 10 miljonus pasažieru gadā.

Neskatoties uz daudziem rīdzinieku iebildumiem, 2018. gada 3. martā 6. tramvaju maršrutu slēdza.

 Vēsture 

 20. gadsimts 
Maršruts atklāts 1901. gada 11. jūlijā. Tolaik tas saucās 1. maršruts, kas kursēja no Daugavmalas pa tagadējo Brīvības ielu līdz Aleksandra vārtiem, 1906. gadā tas tika pagarināts līdz "Fēniksam" (tag. RVR). Tā paša gada jūlijā tika atklāts dubulttarifa maršruts, kas kursēja no "Fēniksa" pa tagadējo Ropažu ielu līdz lielajam Šmerlim, bet 1914. gadā tika pagarināts līdz Strazdmuižai (Juglai) pa tagadējo Brīvības gatvi. Sākoties Pirmajam pasaules karam sliedes un kontaktīklu no Šmerļa līdz Juglai demontēja. Pēc tam 1916. gadā maršruts tika izveidots no Vecpilsētas loka, kas kursēja pa tag. Brīvības ielu līdz Brīvības un Biķernieku ielas krustojumam. 1926. gadā maršruts tika izveidots no Riņķa līnijas (sliežu loks apkārt Vecrīgai pa tag. Aspazijas/Meirovica bulv., K.Valdemāra ielu, 11. novembra krastmalu un 13. janvāra ielu) atkal līdz "Fēniksam" (tag.RVR). 1937. gadā ticis pārdēvēts par 12. maršrutu, kas kursēja no Vecpilsētas loka pa tagadējo Brīvības ielu līdz Šmerlim. 1946. gadā sliežu ceļš atjaunots līdz Juglai un 1951. gadā tika pārdēvēts par 6. maršrutu. Tad tas kursēja no Juglas uz Drāmas teātri, bet 1970. gadā maršruts tika pagarināts līdz Ausekļa ielai, tomēr 1992. gadā maršrutu saīsināja līdz Radio ielai (Stacijas laukumam).

 21. gadsimts 
Pēdējos gados šajā maršrutā bija notikušas lielas pārmaiņas. Sākot ar 2010. gada 1. jūniju, šajā maršrutā sāka kursēt pirmais zemās grīdas tramvajs Škoda 15T, kurš arī bija pirmais maršruts ar jaunajiem tramvajiem. 2010. gada novembrī, kad likvidēja 4. tramvaju depo, 6. tramvaju vairs neapkalpoja 3. tramvaju depo.

No 2012. gada 14. aprīļa līdz 2013. gada 28. maijam rekonstrukcijas darbu laikā 6. tramvajs kursēja tikai līdz 45. vidusskolai, bet pasažieri varēja pārsēsties 6T. autobusā. Virzienā uz Juglu 6T. autobuss brauca pa Apes ielu un Brīvības ielu un pieturēja parastajās autobusiem paredzētajās pieturās. Virzienā no Juglas 6T. autobuss brauca pa Brīvības ielu un pie Alfas nogriezās pa Ropažu ielu un pieturēja tramvaja pieturvietās.

No 2013. gada 16. maija 6. maršruta tramvaji atkal kursēja līdz Ausekļa ielai, bet no 2013. gada 28. maija 6. tramvajs atsāka kursēt līdz Juglai. 2013. gada 22. oktobrī pilnībā tika pabeigti rekonstrukcijas darbi un 6. tramvajs atkal pieturēja pieturā "Meža skola".

Šajā laikā 6. tramvajs bija visvairāk izmantotais un arī visbiežāk kursējošais tramvaja maršruts Rīgā.

No 2015. gada 2. marta līdz 2017. gada 2. jūnijam pēdējie divi reisi darba dienās (plkst. 0.10 un 0.32) virzienā no Juglas kursēja līdz Stacijas laukuma galapunktam un tad uz 5. depo Brīvības ielā.

 Slēgšanas process 
No 2017. gada 5. jūnija 6. tramvaju maršruts tika apvienots ar 4. tramvaju maršrutu, izveidojot 1. tramvaju maršrutu, bet tas pārklāja 6. tramvaju maršrutu tikai daļēji. Rīgas Dome 6. tramvaju maršrutu solīja saglabāt. Tas tika darīts, bet būtiski palielinot kursēšanas intervālus un vairs nenorīkojot reisos zemās grīdas tramvajus; pirmoreiz 7 gadu laikā maršrutā parādījās Tatra T6B5 vagoni. Darbdienās un brīvdienās pa 6. tramvaju maršrutu kursēja tikai 3 tramvaji (05.2017), un kopš 5. jūnija 6. tramvaju apkalpoja tikai 3. tramvaju depo.

Neskatoties uz to, ka 6. tramvaja reisos vairums sēdvietu joprojām bija piepildītas, mēneša pasažieru plūsma bija kritusies daudz retākas tramvaja kursēšanas dēļ. Rīgas Satiksme tādēļ pēc pāris mēnešiem izlēma maršrutu slēgt. Tas izraisīja daudzu rīdzinieku sašutumu. Eksperti uzskatīja 6. tramvaja maršruta slēgšanu un pārējās tā brīža īstenotās izmaiņas par nepamatotām un nepārdomātām, kā patieso slēgšanas iemeslu minot Rīgas Satiksmes vēlmi ietaupīt, lai segtu iepriekšējo gadu iepirkumu izmaksas. Neskatoties uz plašo sabiedrības neapmierinātību, kopš 2018. gada 3. marta 6. tramvaju maršruts ir slēgts, kā iemeslu minot mazu pasažieru skaitu. Šis maršruts kursējis vairāk kā 100 gadus ar visiem sākotnējiem pārnumurējumiem (1. un 12.) un pats pēdējais 6. maršruta tramvajs Juglā pienāca 2. martā plkst. 21:53 ar ritošā sastāva numuru 30144+30155. Kopš tā laika no Juglas centra virzienā kursē tikai 1. un 3. maršruta tramvaji.

 Maršruts 
Virzienā Ausekļa iela — Jugla tramvaji brauca pa šādām ielām: Kronvalda bulvāris, Zigfrīda Annas Meierovica bulvāris, Aspazijas bulvāris, K. Barona iela, Brīvības iela, Gaisa tilts, Brīvības gatve, Ropažu iela un Brīvības gatve.

Virzienā Jugla — Ausekļa iela tramvaji brauca pa šādām ielām: Brīvības gatve, Ropažu iela, Brīvības gatve, Gaisa tilts, Brīvības iela, K. Barona iela, Aspazijas bulvāris, Zigfrīda Annas Meierovica bulvāris un Kronvalda bulvāris.

 Pieturvietas 

6. tramvaju maršrutā pavisam kopā bija 48 pieturas. Virzienā Ausekļa iela — Jugla bija 24 pieturas, tāpat arī virzienā Jugla — Ausekļa iela bija 24 pieturas.

Nr.Nosaukums 1 Ausekļa iela 2 Kronvalda bulvāris 3 Nacionālais teātris 4 Nacionālā opera 5 Merķeļa iela 6 Dzirnavu iela 7 Ģertrūdes iela 8 Bērnu pasaule 9 Tallinas iela 10 Sporta nams "Daugava" 11 Pērnavas iela 12 Brīvības iela 13 VEF 14 Gustava Zemgala gatve 15 Lēdmanes iela 16 45. vidusskola 17 Džutas iela 18 Krustabaznīcas iela 19 Alfa 20 Sporta akadēmija 21 Meža skola 22 Tirzas iela 23 Mārkalnes iela 24 JuglaNr.Nosaukums 1 Jugla 2 Mārkalnes iela 3 Tirzas iela 4 Meža skola 5 Sporta akadēmija 6 Alfa 7 Krustabaznīcas iela 8 Džutas iela 9 45. vidusskola 10 Lēdmanes iela 11 Gustava Zemgala gatve 12 VEF 13 K. Barona iela 14 Pērnavas iela 15 Sporta nams "Daugava" 16 Tallinas iela 17 Bērnu pasaule 18 Ģertrūdes iela 19 Dzirnavu iela 20 Merķeļa iela 21 Aspazijas bulvāris 22 Nacionālā opera 23 Nacionālais teātris 24 Ausekļa iela

 Agrākie pieturu nosaukumi 
 Vairoga iela (no 2008.g. 23. jūlija — Gustava Zemgala gatve)
 A/s "Vidzemes maiznīca" (no 2015.g. 19. septembra — Lēdmanes iela)
 Rūpnīca "VEF" (no 2015.g. 19. septembra — VEF)

 Maršruts ar mainītu virzienu 
Virzienā 3. tramvaju depo (Fridriķa ielā) — Ausekļa iela tramvaji brauca pa šādām ielām: Maskavas iela, Īsā iela, Mazā Krasta iela, Maskavas iela, Centrāltirgus iela, Prāgas iela, Aspazijas bulvāris, Z. A. Meierovica bulvāris, K. Valdemāra iela un Kronvalda bulvāris.

Virzienā Ausekļa iela — 3. tramvaju depo (Fridriķa ielā) tramvaji brauca pa šādām ielām: Kronvalda bulvāris, K. Valdemāra iela, Z. A. Meierovica bulvāris, Aspazijas bulvāris, Prāgas iela, Centrāltirgus iela, Maskavas iela, Mazā Krasta iela, Īsā iela un Maskavas iela.

 Maršruta ar mainītu virzienu pieturvietas 
Virzienā 3. tramvaju depo (Fridriķa ielā) — Ausekļa iela bija 12 pieturas.

Virzienā Ausekļa iela — 3. tramvaju depo (Fridriķa ielā) bija 13 pieturas.

Nr.Nosaukums 1 No 3. tramvaju depo 2 Aiviekstes iela 3 Mazā Kalna iela 4 Daugavpils iela 5 Katoļu iela 6 Elijas iela 7 Vilhelma Purvīša iela 8 Centrāltirgus 9 Prāgas iela 10 Nacionālā opera 11 Nacionālais teātris 12 Ausekļa ielaNr.Nosaukums 1 Ausekļa iela 2 Kronvalda bulvāris 3 Nacionālais teātris 4 Nacionālā opera 5 Centrāltirgus 6 Maskavas iela 7 Vilhelma Purvīša iela 8 Elijas iela 9 Katoļu iela 10 Daugavpils iela 11 Mazā Kalna iela 12 Balvu iela 13 Lubānas iela

 Attēlu galerija 

 Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas satiksme

 Piezīmes un atsauces 

 Atsauces 

 Ārējās saites 
 www.rigassatiksme.lv






06